**Көктегі байлыққа қалай қол жеткізуге болады?**

***«Құдай алдында құр алақан тұрғандар бақытты:***

***Құдайдың Патшалығы сондайларға арналған!***

***4Күнәларына өкініп қайғырғандар бақытты:***

***Құдай оларды жұбататын болады!***

***5Кішіпейіл жандар бақытты:***

***олар жерді иемденетін болады!»***

***(Матай 5:3-5)***

Дүниедегі адамдардың көпшілігі өмірлерін кедейліктен құтылуға тырысумен өткізеді, бірақ сіз тіпті ең бай адамдардың рухы кедей болуы мүмкін екенін білесіз бе?

Саймон Руандадағы үйсіз-күйсіз қалған жесірлерге арналған орталыққа барып, олардың әңгімелерін естігенде, қатты қайғырып, эмоционалды ауыртпалықты сезінді. Бірақ, түскі ас кезінде әйелдер бірге ән айтып, би билеп, Құдайдың олармен бірге екенін жариялады. Бұл жесірлер өмірінде үлкен қиындықтарды бастан өткерсе де, олардың осылай қуанып жүргендеріне Саймон таң қалды.

Киелі кітапта былай делінген: «Құдай алдында құр алақан тұрғандар бақытты:

Құдайдың Патшалығы сондайларға арналған! 4Күнәларына өкініп қайғырғандар бақытты: Құдай оларды жұбататын болады! 5Кішіпейіл жандар бақытты: олар жерді иемденетін болады!» (Матай 5:3-5)

Бұл жесір әйелдер бізге шынайы қуаныш пен сүйіспеншіліктің Көктегі Патшалықта, Көктегі үйімізде болатынын еске салады. Біз бұған өзіміздің артықшылықтарымыз немесе жетістіктеріміз арқылы емес, керісінше Құдайға кішіпейілділікпен және Оған толық сеніммен жақындау арқылы ғана қол жеткізе аламыз.

Анри Нувен бір кездері былай айтқан еді: «Кедейліктің көптеген түрлері бар. Біз өзімізге сұрақ қоюымыз керек: «Менің кедейлігім неде?» Бұл ақшаның жетіспеушілігі ме, эмоционалдық тұрақтылықтың болмауы ма, сүйікті серіктестің болмауы ма, қауіпсіздіктің болмауы ма, әлде өзіңізге деген сенімсіздік пе? Құдай әр адамның ішіндегі кедейлік орнында тұруды қалайды. Нағыз қазынамызды дәл осы жерден табуға болады. Сондықтан біз өзіміздің «кедейлігімізге» шынайы қазынамыз жатқан жер деп қарауымыз керек.»